Leiomyoma

Leiomyoma vel myoma laevicellulare, etiam ut fibrinoida vel vulgo myoma notum, est tumor benignus musculi levis, qui raro in cancrum (malignum) convertitur (< 0.1% leiomyomatum, tum leiomyosarcoma, nonnumquam brevius leiosarcoma nominatur). Quamquam leiomyoma in quovis organo observatum est, imprimis in utero, intestino tenui, oesophago invenitur. 

Diagnosis per iconismum medicum fit. Therapia inter alia resectio chirurgica est.

In individuis myoma portantibus interdum polycythaemia videtur generationis acceleratae erythropoietini (EPO) causa, pars syndromatis paraneoplastici.

 Etymologia 
Verbum de verbis Graecis λεῖος (levis) + μῦς (muscle) + -μα (tumor) emanavit.

 Diagnosis clinica 
Saepe diu symptomata absunt. Cum voluminis incremento quidem symptomata tumoris observantur, ut in leiomyomate uteri dolores pelvicae. Mediante iconismo medico situs tumoris plerumque plane demonstratur.

 Tumores, quorum symptomata illis leiomyomatis uteri similia sunt 
 Fibroma ovarii
 Teratoma cysticum ovarii benignum seu malignum
 Lipoma/Liposarcoma pelvicum
 Fibroidum tunicae subserosae

 Notae 

Categoria:Neoplasmata benigna